Ministru kabineta rīkojuma projekta

**„Par valsts nekustamā īpašuma pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk tekstā – Atsavināšanas likums) 4.panta pirmā un otrā daļa, 5.panta pirmā daļa, 9.panta pirmā daļa un 14.pants.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamā īpašuma pārdošanu” (turpmāk – Rīkojuma projekts) paredz atļaut valsts akciju sabiedrībai „Valsts nekustamie īpašumi” pārdot izsolē **1/51 domājamo daļu no nekustamā īpašuma** (nekustamā īpašuma kadastra Nr. 0100 087 0099) – zemes vienības 954 m2 platībā  (zemes vienības kadastra apzīmējums 0100 087 0099) – Rīgā, kopā ar 1/51 domājamo daļu no tai funkcionāli piederīgās inženierbūves – asfalta laukuma (būves kadastra apzīmējums 0100 087 0099 001) ar kopējo platību 735,84 m2 (turpmāk arī – valsts nekustamais īpašums). Rīgas pilsētas zemesgrāmatas nodalījumā Nr.100000089330 Latvijas valstij Finanšu ministrijas personā ir nostiprinātas īpašuma tiesības uz 1/51 domājamo daļu no nekustamā īpašuma (nekustamā īpašuma kadastra Nr.0100 087 0099) – zemes vienības ar kadastra apzīmējumu 0100 087 0099, lēmuma datums:01.07.2014., uz atlikušo 50/51 domājamo daļu no zemes vienības īpašuma tiesības ir nostiprinātas vairākām fiziskām un juridiskām personām. Minētajā zemesgrāmatu nodalījumā norādīta nekustamā īpašuma adrese/atrašanās vieta: Čiekurkalna 4.šķērslīnija, 11, Rīga. Atbilstoši Ministru kabineta 2015.gada 8.decembra noteikumu Nr.698 „Adresācijas noteikumi” 4.punktam adrešu reģistrs ir valsts informācijas sistēma, kuras pārzinis un turētājs ir Valsts zemes dienests. Saskaņā ar Nekustamā īpašuma valsts kadastra informācijas sistēmas datiem (turpmāk – NĪVKIS), zemes vienības ar kadastra apzīmējumu 0100 087 0099 atrašanās vieta ir Rīgas administratīvā teritorija, adrese nav norādīta.Saskaņā ar 2014.gada 16.aprīļa Valstij piekritīgā nekustamā īpašuma nodošanas un pieņemšanas aktu Nr.000001, pamatojoties uz Ministru kabineta 2013.gada 26.novembra noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.3.apakšpunktu un Rīgas apgabaltiesas Krimināllietu tiesu kolēģijas 2011.gada 11.aprīlī izsniegto Izpildu rakstu krimināllietā Nr.K04-165-11/23 par mantas konfiskācijas no Kārļa Katlapa piemērošanu, nekustamais īpašums -1/51 domājamā daļa no zemes vienības Čiekurkalna 4.šķērslīnijā 11, Rīgā, nodots Finanšu ministrijas valdījumā un valsts akciju sabiedrības „Valsts nekustamie īpašumi” (turpmāk – VNĪ) pārvaldīšanā. Akta pielikumā norādīts, ka uz zemes vienības atrodas asfaltēts automašīnu stāvlaukums.Saskaņā ar NĪVKIS teksta datiem uz zemes vienības (zemes vienības kadastra apzīmējums 0100 087 0099) – Čiekurkalna 4.šķērslīnijā 11, Rīgā atrodas zemesgrāmatā nereģistrēta, zemes vienībai funkcionāli piederīga būve (būves kadastra apzīmējums 0100 087 0099 001) – laukums ar cieto segumu 735,84 m2 platībā. Atbilstoši NĪVKIS datiem, valsts Finanšu ministrijas personā ir būves (būves kadastra apzīmējums 0100 087 0099 001) – lar cieto segumu u onukuma ar cieto segumu 1/51 domājamās daļas tiesiskā valdītāja. Lai izvairītos no turpmāka dalītā īpašuma veidošanas, ja valstij piederošā 1/51 domājamā daļa no zemes vienības tiktu atsavināta vienai persona un būves 1/51 domājamā daļa – citai, valstij piederošā 1/51 domājamā daļa no nekustamā īpašuma (nekustamā īpašuma kadastra Nr.0100 087 0099) – zemes vienības (zemes vienības kadastra apzīmējums 0100 087 0099) – Čiekurkalna 4.šķērslīnijā 11, Rīgā atsavināma kopā ar uz tās esošās būves (būves kadastra apzīmējums 0100 087 0099 001) 1/51 domājamo daļu.Saskaņā ar likuma „Par nekustamā īpašuma ierakstīšanu zemesgrāmatās” 19.pantā minētajam, būve ar kadastra apzīmējumu 0100 087 0099 001 atbilst būvēm, kas ierakstāmas zemesgrāmatā. Pēc izsoles valsts nekustamā īpašuma ieguvējs varēs veikt nepieciešamās darbības minētās būves ierakstīšanai zemesgrāmatā. Saskaņā ar Rīgas pilsētas būvvaldes 2015.gada 22.oktobra vēstulē Nr.BV-15-15258-nd sniegto informāciju Rīgas domes Pilsētas attīstības departamenta Rīgas pilsētas būvvaldē 2003.gada 9.maijā akceptēts būvprojekts Nr.969 „Dzīvojamā māja Čiekurkalna 4.šķērslīnijā b/n, Rīgā” ar izmaiņām, kas saskaņotas 2005.gada 30.jūnijā (gr./gr.87/100, turpmāk – būvprojekts), kura realizācijai 2004.gada 19.aprīlī izdota būvatļauja Nr.123-Z. Būvprojekts pieņemts ekspluatācijā ar aktu (2005.gada 26.jūlija akts par daudzdzīvokļu dzīvojamās mājas pieņemšanu ekspluatācijā, kods 05 00125 0196). Saskaņā ar būvprojektu tā realizācijas ietvaros uz zemes vienības ar kadastra apzīmējumu 0100 087 0099 paredzēta transportlīdzekļu stāvvietas ar asfaltbetona iesegumu izbūve, kas funkcionāli saistāma ar būvprojekta sastāvā izbūvējamo dzīvojamo ēku Čiekurkalna 4.šķērslīnijā 9, Rīgā. Būvprojekts saskaņots ar zemes vienības (zemes vienības kadastra apzīmējums 0100 087 0099) īpašnieci. No būvprojekta lietas materiālos esošā SIA „Rīgas ĢeoMetrs” apakšzemes komunikāciju novietojuma 2005.gada 3.maija pārbaudes akta Nr.583 secināms, ka saistībā ar būvprojekta realizāciju zemes vienībā ar kadastra apzīmējumu 0100 087 0099 izbūvētā lietus ūdens kanalizācija un inženierkomunikācijas atbilst būvprojektam. Būvvalde vēstulē norādījusi, ka, ņemot vērā minēto un kopsakarībā ar būvprojekta sastāvu kopumā, uzskatāms, ka ar aktu ekspluatācijā pieņemts arī transportlīdzekļu stāvlaukums, kas atrodas uz zemes vienības ar kadastra apzīmējumu 0100 087 0099, Čiekurkalna 4. šķērslīnijā 11, Rīgā.Atbilstoši būvprojektam uzbūvētā daudzdzīvokļu dzīvojamā māja (būves kadastra apzīmējums 0100 087 0100 001) kopā ar tai funkcionāli piesaistīto zemesgabalu (zemes vienības kadastra apzīmējums 0100 087 0100) ietilpst nekustamā īpašuma (nekustamā īpašuma kadastra Nr.0100 087 0100) Čiekurkalna 4.šķērslīnijā 9, Rīgā, sastāvā, nekustamais īpašums ierakstīts Rīgas pilsētas zemesgrāmatas nodalījumā Nr.13950. Saskaņā ar NĪVKIS datiem, dzīvojamā māja daļēji sadalīta dzīvokļa īpašumos. Saskaņā ar ierakstiem Rīgas pilsētas zemesgrāmatas nodalījuma Nr.100000089330 II daļas 1.iedaļā nekustamo īpašumu Čiekurkalna 4.šķērslīnijā 11, Rīgā, 1/51 domājamās daļas apmērā Kārlis Katlaps iegādājies no Helēnas Vilkostas, pamatojoties uz 2008.gada 20.februāra nekustamā īpašuma pirkuma līgumu. Saskaņā ar minēto pirkuma līgumu Kārlis Katlaps nopircis no Helēnas Vilkostas arī mantu glabātuvi Nr.6, kas atrodas nedzīvojamā telpā Nr.53, kas ierakstīta Rīgas pilsētas zemesgrāmatas nodalījumā Nr.13950 53 un ietilpst dzīvojamajās mājas Čiekurkalna 4.šķērslīnijā 9, Rīgā (nekustamā īpašuma kadastra Nr.0100 087 0100) sastāvā. Papildus minētajam, atbilstoši Rīgas pilsētas zemesgrāmatas nodalījuma Nr.13950 6 ierakstiem, Kārlis Katlaps no Helēnas Vilkostas nopircis dzīvojamajā mājā Čiekurkalna 4.šķērslīnijā 9, Rīgā, dzīvokli Nr.6. Savukārt, Helēna Vilkosta, atbilstoši ierakstiem minētajos zemesgrāmatu nodalījumos, Kārlim Katlapam pārdotos īpašumus sākotnēji ieguvusi savā īpašumā, pamatojoties uz pirkuma līgumiem, kas 2005.gadā noslēgti ar SIA „SAVIBALTS”, kas kā pasūtītājs (būvētājs) 2005.gada 26.jūlijā parakstījis aktu par daudzdzīvokļu dzīvojamās mājas Čiekurkalna 4.šķērslīnijā 9, Rīgā, pieņemšanu ekspluatācijā. Saskaņā ar Dzīvokļa īpašuma likumā noteikto dzīvokļa īpašums kā lietu kopība sastāv no atsevišķā īpašuma un attiecīgas kopīpašuma domājamās daļas. Atsevišķais īpašums ir dzīvojamā mājā esoša būvnieciski norobežota un funkcionāli nošķirta telpa vai telpu grupa, kura kā dzīvoklis, neapdzīvojamā telpa vai mākslinieka darbnīca iezīmēta būves kadastrālās uzmērīšanas lietā. Saskaņā ar Dzīvokļa īpašuma likuma 4.panta pirmo daļu kopīpašumā esošajā daļā ietilpst: 1) dzīvojamās mājas un tās ārtelpu (galeriju, balkonu, lodžiju, terašu) ārējās norobežojošās konstrukcijas (tai skaitā sienas, arhitektūras elementi, jumts, koplietošanas telpu logi un durvis, arī ārdurvis), iekšējās slodzi nesošās konstrukcijas (tai skaitā nesošās sienas un kolonnas, kā arī atsevišķos īpašumus norobežojošās sienas), starpstāvu pārsegumi (tai skaitā siltuma un skaņas izolācijas slāņi), koplietošanas telpas (tai skaitā bēniņi, kāpņu telpas, pagrabtelpas), kā arī dzīvojamo māju apkalpojošās inženierkomunikāciju sistēmas, iekārtas un citi ar dzīvojamās mājas ekspluatāciju saistīti funkcionāli nedalāmi elementi, kas nepieder pie atsevišķā īpašuma (tai skaitā atsevišķā īpašuma robežās esošie sildelementi, ja to funkcionālā darbība ir atkarīga no kopīpašumā esošajām inženierkomunikācijām); 2) dzīvojamās mājas palīgēkas un būves, izņemot šā likuma 3.panta trešajā daļā minētās; 3) zemesgabals, uz kura atrodas attiecīgā dzīvojamā māja, ja tas nepieder citai personai.Atbilstoši Dzīvokļa īpašuma likuma 3.panta trešajai daļai, atsevišķā īpašuma sastāvā papildus var būt arī ārpus telpas vai telpu grupas esošas un ar to funkcionāli saistītas palīgtelpas un palīgēkas vai to daļas, kas nav funkcionāli saistītas ar kopīpašumā esošo dzīvojamās mājas daļu vai citu atsevišķo īpašumu.NĪVKIS datos par nekustamo īpašumu (nekustamā īpašuma kadastra Nr.0100 087 0100) – daudzdzīvokļu dzīvojamo māju un zemes vienību Čiekurkalna 4.šķērslīnijā 9, Rīgā, nav norādes par nekustamā īpašuma saistību ar zemes vienību (zemes vienības kadastra apzīmējums 0100 087 0099), Čiekurkalna 4. šķērslīnijā 11, Rīgā, un uz tās esošā inženierbūvi – asfalta laukumu. Rīgas pilsētas zemesgrāmatas nodalījumā Nr.13950, nav ieraksta par nekustamā īpašuma (nekustamā īpašuma kadastra Nr.0100 087 0100) apgrūtinājumu ar lietu tiesībām. Rīgas pilsētas zemesgrāmatas nodalījumā Nr.100000089330, kurā reģistrēts nekustamais īpašums (nekustamā īpašuma kadastra Nr.0100 087 0099) – zemes vienība ar kadastra apzīmējumu 0100 087 0099, Čiekurkalna 4.šķērslīnijā 11, Rīgā, nav reģistrētas lietu tiesības, kas apgrūtina nekustamo īpašumu – vienošanās par kopīpašuma dalītas lietošanas kārtību. Saskaņā ar informāciju NĪVKIS datiem nekustamā īpašuma (nekustamā īpašuma kadastra Nr.0100 087 0099) kadastrālā vērtība pēc kadastra datu stāvokļa uz 2016.gada 1.jūniju ir 33 934 *euro.* Zemes vienībai noteiktais lietošanas mērķis: 0701 – vienstāva un divstāvu daudzdzīvokļu māju apbūve, 954 m2 platībā.Atbilstoši NĪVKIS datiem būves ar kadastra apzīmējumu 0100 087 0099 001 – laukuma ar cieto segumu galvenais lietošanas veids: 2112 – ielas un ceļi, tipa kods: 21120101, laukuma platums – 23,26 m, garums – 31,50 m. Būves kopējā kadastrālā vērtība – 3768 *euro*.Valsts nekustamajam īpašumam Nekustamā īpašuma valsts kadastra informācijas sistēmā apgrūtinājumi nav reģistrēti.Valstij piederošā kopīpašuma 1/51 domājamā daļa no nekustamā īpašuma (nekustamā īpašuma kadastra Nr.0100 087 0099) un būves (būves kadastra apzīmējums 0100 087 0099 001) nav iznomāta.Ņemot vērā to, ka valsts nekustamais īpašums nav perspektīvs VNĪ saimnieciskās darbības veikšanai, kā arī nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu, VNĪ Īpašumu izvērtēšanas komisija ar 2014.gada 4.jūlija (prot. Nr.21, 6.punkts), 2016.gada 22.oktobra (prot.Nr.26, 20.punkts) un 2016.gada 6.oktobra (prot. Nr.IZKP-16/22, 16.punkts) sēdes lēmumu nolēmusi sagatavot un virzīt izskatīšanai Ministru kabineta rīkojuma projektu par 1/51 domājamās daļas no nekustamā īpašuma (nekustamā īpašuma kadastra Nr.0100 087 0099) – zemes vienības 954 m2 platībā (zemes vienības kadastra apzīmējums 0100 087 0099) Čiekurkalna 4.šķērslīnijā 11, Rīgā, un nekustamajam īpašumam funkcionāli piekritīgās Finanšu ministrijas valdījumā esošās 1/51 domājamās daļas no inženierbūves (būves kadastra apzīmējums 0100 087 0099 001) virzīšanu atsavināšanai. Pieņemot lēmumu, Īpašumu izvērtēšanas komisija ņēmusi vērā to, ka 1/51 domājamās daļas no automašīnu stāvlaukuma iznomāšana nav iespējama, jo nav zināma domājamās daļas piesaiste kādai konkrētai numurētai stāvvietai, līdz ar to nav definējams nomas objekts. Līdz ar to valstij piederošās 1/51 domājamās daļas no nekustamā īpašuma labākais izmantošanas veids ir šādas reāli nenodalītas īpašuma daļas atsavināšana. Atbilstoši nekustamā īpašuma rentabilitātes rādītājiem par periodu 2014.gada jūlijs – 2016.gada augusts, valsts nekustamā īpašuma pārvaldīšana VNĪ ir nesusi zaudējumus 805 *euro* apmērā.Vienlaikus ar sludinājumu par publiskas personas nekustamā īpašuma izsoli, pirmpirkuma tiesīgajām personām tiks nosūtīts paziņojums par izsoli, vienlaicīgi uzaicinot valsts nekustamā īpašuma Čiekurkalna 4.šķērslīnijā 11, Rīgā, kopīpašniekus mēneša laikā iesniegt pieteikumu par pirmpirkuma tiesību izmantošanu saskaņā ar Publiskas personas mantas atsavināšanas likuma 14.pantu. Atbilstoši šā likuma 14.panta trešajai daļā noteiktajam, ja pieteikumu par valsts nekustamā īpašuma pirkšanu noteiktajā termiņā iesniegušas vairākas pirmpirkuma tiesīgās personas, tiek rīkota izsole starp šim personām. Turklāt, ja mēneša laikā minētā likuma 4.panta ceturtajā daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojuma izsole šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā. Rīkojuma projekts paredz valsts nekustamā īpašuma valdītājam – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkumu līgumu noslēgšanas dienas, sastādot attiecīgu pieņemšanas – nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un valsts nekustamie īpašumi “Valsts nekustamie īpašumi”. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts nekustamā īpašuma pirmpirkuma tiesīgās personas - nekustamā īpašuma kopīpašnieki. Ja pirmpirkuma tiesīgās personas neizmanto savas tiesības, tad jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (tūkst.*euro*) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem. Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas IV un V sadaļa –projekts šīs jomas neskar.*

Finanšu ministre D. Reizniece-Ozola

13.12.2016.

L.Rozenberga, 67024608

Liga.Rozenberga@vni.lv